CELEX: 62018TN0478
Language: mt
Date: 2018-08-06 00:00:00
Title: Kawża T-478/18: Rikors ippreżentat fis-6 ta’ Awwissu 2018 – Bezouaoui u HB Consultant vs Il-Kummissjoni

15.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 373/13
            
         
      Rikors ippreżentat fis-6 ta’ Awwissu 2018 – Bezouaoui u HB Consultant vs Il-Kummissjoni
      (Kawża T-478/18)
      (2018/C 373/14)
      Lingwa tal-kawża: il-Franċiż
      
         Partijiet
      
      
         Rikorrenti: Hacène Bezouaoui (Avanne, Franza), HB Consultant (Beure, Franza) (rappreżentanti: J.-F. Henrotte u N. Neyrinck, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat. Konsegwentement,
               
            
                  —
               
               
                  tannulla d-deċiżjoni tal-Kummissjoni C(2018) 2075 finali, tal-10 ta’ April 2018, fuq il-Każ SA.46897 (2018/NN) – Franza għajnuna preżunta – CACES;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw tliet motivi.
      
                  1.
               
               
                  L-ewwel motiv ibbażat fuq il-ksur tal-kunċett ta’ “imputabbiltà” li għalih isir riferiment fl-Artikolu 107 TFUE, sa fejn ir-rimbors tal-ispejjeż ta’ taħriġ ta’ sigurtà għas-sewqan ta’ vetturi f’impjanti ta’ kostruzzjoni mill-organi ta’ ġbir awtorizzati mill-Istat [Organismes paritaires de collecte agréés] (OPCA) jinvolvi użu ta’ riżorsi tal-Istat, b’riżultat ta’ miżura imputabbli lill-Istat. B’hekk, ir-rikorrenti jsostnu li d-deċiżjoni li tagħha huma jitolbu l-annullament tmur kontra l-ġurisprudenza Pearle (sentenza tal-15 ta’ Lulju 2004, Pearle et, C-345/02, EU:C:2004:448).
               
            
                  2.
               
               
                  It-tieni motiv, ibbżat fuq il-ksur tal-kunċett ta’ “vantaġġ” li għalih isir riferiment fl-Artikolu 107 TFUE, inkwantu l-miżuri adottati mill-Istat Franċiż f’dan il-każ jagħtu vantaġġ lill-impriżi li jipprovdu taħriġ imsejjaħ “CACES®” (Certificat d’Aptitude à la Conduite En Sécurité), meta mqabbla ma’ dawk li jipprovdu taħriġ imsejjaħ “PCE®” (Permis à la Conduite d’Engins).
               
            
                  3.
               
               
                  It-tielet motiv, ibbażat fuq il-ksur tal-kunċett ta’ “selettività” li għalih isir riferiment fl-Artikolu 107 TFUE, inkwantu l-miżuri adottati huma ta’ natura selettiva. Dan il-motiv huwa maqsum fi tliet partijiet:
                  
                              —
                           
                           
                              l-ewwel parti, ibbażata fuq l-argument li l-OPCA ma għandhomx setgħa li jiddiskriminaw bejn il-korsijiet ta’ taħriġ differenti li jissodisfaw l-istess ħtiġijiet u li kollha huma rrikonoxxuti mill-Istat Franċiż;
                           
                        
                              —
                           
                           
                              it-tieni parti, ibbażata fuq l-argument li l-interventi tal-Istat Franċiż ikollhom bħala effett li jitqarrqu bl-OPCA fir-rigward tad-dispożizzjonijiet ta’ taħriġ li jissodisfaw ir-rekwiżiti legali u li jistgħu jiġu rrimborsati;
                           
                        
                              —
                           
                           
                              it-tielet parti, ibbażata fuq l-argument li d-differenza fit-trattament bejn iż-żewġ sistemi ta’ formazzjoni (CACES® u PCE®) ma hijiex iġġustifikata bin-natura jew l-istruttura ġenerali ta’ sistema ta’ riferiment.